Diari Oficial de la Generalitat Valenciana


Sumari del DOGV 8261, del 26-03-2018 (2018/2037)

RESOLUCIÓ de 14 de febrer de 2018, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 83/16-EAE Calp i 87/16-EAE Castelló de la Plana.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8261

Data del DOGV
:   26-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2037


Data del document
:   14-02-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Calp
    * Castelló de la Plana
    * impacte ambiental

RESOLUCIÓ de 14 de febrer de 2018, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 83/16-EAE Calp i 87/16-EAE Castelló de la Plana. [2018/2037]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
Publicar en el Diari Oficial de la Generalitat Valenciana els informes ambientals i territorials estratègics corresponents als expedients 83/16-EAE Calp i 87/16-EAE Castelló de la Plana.  
  
«Informe ambiental i territorial estratègic  
Tràmit: avaluació ambiental de la modificació puntual D-7 del Pla general de Calp  
Promotor: Ajuntament de Calp  
Autoritat substantiva: Comissió Territorial d'Urbanisme d'Alacant  
  
Localització: terme municipal de Calp (Alacant)  
Expedient: 83-2016-EAE  
  
La Comissió d'Avaluació Ambiental, en sessió realitzada el 25 de gener de 2018, va adoptar l'acord següent:  
Vista la proposta de l'informe ambiental i territorial estratègic de la modificació puntual D-7 del Pla general de Calp, en els termes següents:  
  
El 18 d'octubre de 2016 ha tingut entrada en el Servei d'Avaluació Ambiental Estratègica sol·licitud d'inici de l'avaluació ambiental de la modificació puntual D-7 del Pla general de Calp remesa pel Servei Territorial d'Urbanisme d'Alacant.  
  
1. Documentació presentada  
La sol·licitud d'inici ve acompanyada del document inicial estratègic i de l'esborrany de la modificació (en suport CD i en paper) amb el contingut previst en els apartats 50.1 i 50.2 de la LOTUP, per considerar l'Ajuntament que resulta aplicable el procediment simplificat. S'acompanya d'informe del Servei Territorial d'Urbanisme de data 10 d'octubre de 2016.  
  
2. Planejament vigent  
El planejament vigent a Calp és l'homologació global modificativa del Pla general aprovada definitivament per acord de la Comissió Territorial d'Urbanisme d'Alacant de data 28 de juliol de 1998, amb declaració d'impacte ambiental de 23 de juliol de 1998 (Expedient 457/97-AIA).  
  
3. Objecte, descripció/característiques i justificació del pla  
La modificació puntual D-7 té per objecte qualificar de dotacionals els sòls necessaris per a possibilitar l'execució d'una passarel·la de vianants sobre la carretera nacional CN-332 al seu pas per Calp i millorar el carril d'incorporació a la carretera CN-332 des de l'avinguda Diputació. Resulten afectats dos àmbits de sòl urbà ubicats a un costat i a l'altre de la carretera, que s'identifiquen com a zona A (al nord) i zona B (al sud).  
S'assenyalen com a problemes existents que motiven la proposta els següents:  
- El terme de Calp està travessat per la CN-332 i compta amb sòl urbà a un costat i a l'altre d'aquesta via. No hi ha cap pas de vianants entre ambdues zones i l'increment del trànsit rodat ha augmentat les dificultats de connexió. S'assenyala en el document que l'única forma de fer-ho amb seguretat és actualment per mitjà de l'ús de vehicles, per viari rodat.  
- Al seu torn, l'accés des del sòl urbà a l'estació del ferrocarril, i viceversa, requerix l'ús del transport públic o altres vehicles, atés que aquest mode de transport discorre a una cota elevada en relació amb la major part del sòl urbà i exigeix travessar la CN-332.  
  
S'indica en la memòria que el Ministeri de Foment ha redactat un projecte de passarel·la de vianants per a salvar la CN-332 (aprovat pel Ministeri de Foment el 3 de març de 2016 per Resolució del director general de Carreteres de l'Estat) i que en relació amb aquesta es planteja una nova solució per a la incorporació a la CN-332 des de l'avinguda Diputació (CV-7461).  
Amb la proposta es pretén millorar la permeabilitat de vianants nord-sud del municipi, connectant els dos àmbits de la ciutat separats històricament per la carretera estatal, i incrementar la seguretat viària i amb això afavorir el desplaçament de vianants entre el centre de la població i la zona de sòl urbà consolidat en el vessant d'Oltà, així com entre dues infraestructures molt utilitzades per la població i els turistes: estació d'autobusos i estació de ferrocarril. També millorarà l'accés per al gaudi de la serra d'Oltà pels senderistes.  
Els dos àmbits afectats, zones A i B situades respectivament al nord i al sud de la CN-332, estan classificades com a sòl urbà i ordenades pel Pla general.  
- Zona A (qualificada de sòl urbà consolidat) hi tenen cabuda tipologies residencials aïllada i agrupada (regulades en els articles 93 a 96 de les NU), amb aprofitament objectiu 0,33 m²s/m²t i aprofitament subjectiu de 0,30 m²s/m²t. Segons la memòria l'ús global és residencial i compatible terciari.  
Amb la modificació es qualifica de xarxa viària primària 508,05 m² de sòl (l'ocupat per la passarel·la de vianants) i s'eliminen 1970 m² de la xarxa viària secundària. La supressió viària comporta un increment d'edificabilitat de 428,44 m²t.  
S'elimina la xarxa viària secundària indicada considerant que no està executada i que resulta afectada pel traçat de la passarel·la. S'assenyala a més que el PG (art 97 de les NU) permet, per a aquests àmbits, derivar l'ordenació detallada a àrees subjectes a estudi de detall, considerades unitats d'execució a l'efecte de gestió.  
  
- Zona B (qualificada de sòl urbà àrees de vora, regulades en els articles 100 a 104 de les NU) en aquesta les condicions d'edificació són iguals a les del sòl urbà consolidat, amb aprofitament objectiu 0,33 m²s/m²t i aprofitament subjectiu de 0,2043 m²s/m²t.  
La modificació té per objecte en aquest àmbit dotar de sòl la passarel·la i millorar l'accés entre la CN-332 i l'avinguda Diputació, qualificant per a això 3.598,65 m² com a sòl dotacional de la xarxa primària viària. D'altra banda, per a donar accés a les diferents edificacions que s'ubiquen en l'àmbit afectat, es reserven 916,61 m² per a xarxa viària secundària.  
Àmbits afectats  
Localització passarel·la i estacions en pla de qualificació  
  
Per al desenvolupament d'aquestes previsions, en l'esborrany del Pla s'incorpora una fitxa de gestió que delimita una UE amb una superfície de 9.253,48 m² en la qual es genera un excedent d'aprofitament de 1.163,16 m²t.  
La major part del sòl objecte de modificació es desenvolupa sobre restes d'antigues explotacions agrícoles de secà, desenvolupades per mitjà d'abancalaments, i on per abandó s'ha deteriorat o ha desaparegut l'arbratge característic de la zona (ametlers, oliveres i alguna garrofera) amb una incipient colonització de la vegetació natural. El sòl afectat presenta un desnivell notable en direcció nord-sud que correspon als inicis del vessant d'Oltà. El terreny és irregular per la presència d'antics bancals, que en general modifiquen la línia de màxima pendent.  
  
L'àmbit de la zona A inclou en la seua part nord un tram del barranc Oltà, en relació amb aquesta zona no s'indiquen modificacions en la proposta. No hi ha afloraments d'aigua, ni llits en les zones en què es modifica l'ordenació.  
En la zona B hi ha una edificació aïllada de dues plantes que quedarà afectada per l'actuació. Aquesta zona és travessada per instal·lacions elèctriques i de telefonia en aèria.  
La modificació proposada afecta l'ordenació estructural per això la seua aprovació definitiva, tal com estableix la LOTUP (art 44.2.c), es competència de la conselleria competent en ordenació del territori.  
  
- Alternatives.  
En la documentació s'assenyala que l'alternativa que preveu la modificació esdevé d'assumir el projecte aprovat per l'administració competent en matèria de carreteres i que va ser durant la redacció d'aquest (aprovat pel ministeri competent) quan es van avaluar distintes opcions, i l'aprovada és la millor d'aquelles.  
- Efectes. Mesures.  
No es preveuen efectes negatius sobre el medi ambient ni una especial incidència sobre el canvi climàtic.  
Al seu torn, amb la modificació es permet l'accessibilitat de vianants a sòls de caràcter natural dignes de protecció, per a gaudir-ne.  
  
En la documentació presentada no es preveuen mesures ambientals. S'assenyala que en tot cas haurà d'ajustar-se al que estableix el projecte d'execució redactat per l'administració competent.  
  
4. Consultes realitzades  
Per part de la direcció general amb competència en avaluació ambiental, d'acord amb l'article 51.1 de la 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada s'ha sotmés a consulta, en la seua condició d'administracions públiques afectades, a:  
  
Consulta Informe Administració consultada  
 10/10/16 Direcció Territorial d'Habitage, OP i Vertebració del Territori  
Servei Territorial d'Urbanisme  
3/11/16 24/01/18  
07/12/16 Conselleria d'Habitatge, Obres Públiques i Vertebració del Territori  
Subdirecció General d'Ordenació del Territori i Paisatge  
Servei d'Infraestructura Verda i Paisatge  
Servei d'Ordenació del Territori (PATRICOVA)  
3/11/16 € /-/- Direcció Territorial d'Agricultura, Medi Ambient, Canvi Climàtic i Desenvolupament Rural  
Servei Territorial de Medi Ambient (mat acústica)  
  
3/11/16  
i  
9/01/17 25/01/17  
€ /-/- Conselleria d'Habitatge, Obres Públiques i Vertebració del Territori  
Direcció General d'Obres Públiques, Transport i Mobilitat  
Subdirecció General de Mobilitat  
Servei de Planificació  
Servei de Mobilitat Urbana  
3/11/16 € /12/2016 Ministeri de Foment. Direcció General de Carreteres. Demarcació de Carreteres de l'Estat en la CV. Unitat de Carreteres a Alacant.  
  
  
  
Nota: els informes rebuts es publicaran en la pàgina web www.agroambient.gva.es/eae junt amb l'informe ambiental i territorial estratègic.  
  
5. Identificació i valoració dels possibles efectes sobre el medi ambient (i altres afeccions legals)  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, amb una consulta prèvia a les administracions públiques afectades a què es refereixen els articles 48.d i 51.1 de la LOTUP.  
En l'àmbit de l'actuació no es localitzen espais naturals protegits ni espais de la Xarxa Natura 2000. No afecta sòl forestal, arbres monumentals catalogats, ni vies pecuàries.  
  
- Infraestructura verda i paisatge  
De conformitat amb la LOTUP (art 6 i 63) el paisatge ha d'integrar-se en la planificació territorial i urbanística per mitjà de la incorporació en els seus plans i projectes de condicionants, criteris o instruments de paisatge en funció de l'abast de les seues determinacions i del paisatge afectat.  
El Servei d'Infraestructura Verda i Paisatge informa el 24 de gener de 2018 que no es preveuen efectes sobre la infraestructura verda, atesa l'entitat de la modificació, però sí incidència en el paisatge, ja que la nova infraestructura modifica la percepció d'aquest i pot constituir a més un nou punt d'observació. Per això es requereix l'elaboració del corresponent estudi d'integració paisatgística per a l'elaboració del qual s'assenyalen alguns aspectes a considerar.  
  
- Riscos naturals i induïts. Inundabilitat  
El Decret 201/2015, de 29 d'octubre, del Consell, pel qual s'aprova el Pla d'acció territorial sobre prevenció del risc d'inundació a la Comunitat Valenciana, estableix restriccions per a la implantació de certs usos en el sòl afectat per risc d'inundació.  
El 7 de desembre de 2016 el Servei d'Ordenació del Territori informa que l'actuació proposada no està afectada per risc d'inundació.  
  
  
- Infraestructures lineals i mobilitat  
La CN-332, que amb la passarel·la es pretén creuar, és de titularitat estatal.  
La CV-7461 (abans CV-746) pertanyent a la xarxa de Diputació, l'enllaç de la qual amb la via nacional es modifica, consta en el visor cartogràfic com de titularitat municipal.  
Al desembre de 2016 (data de registre d'eixida 22.12.2016) la Unitat de Carreteres a Alacant informa i assenyala distintes consideracions que s'han de tindre en compte i s'indiquen les condicions que expressament s'han d'introduir en les normes urbanístiques de la modificació puntual D-7:  
«- Els elements del nou accés a la N-332 passaran a formar part de la Xarxa de Carreteres de l'Estat, en les condicions que s'establisquen en les corresponents resolucions, i tindran la consideració de domini públic, sotmeses al règim de limitacions a la propietat, establida en la Llei 37/2015, de carreteres.  
- En zona de limitació a l'edificabilitat de N-332 queda prohibida qualsevol obra de construcció, reconstrucció o ampliació, a excepció d'aquelles que resulten imprescindibles per a la conservació i el manteniment de les construccions existents.  
- S'exceptuen de l'exigència de llicència municipal aquelles obres a realitzar en les carreteres que conformen la Xarxa de Carreteres de l'Estat.  
- Queda prohibida la realització de publicitat en qualsevol lloc visible des de la zona de domini públic de les carreteres de l'Estat.  
- L'enllumenat del sector no podrà produir molèsties o enlluernaments als usuaris de les carreteres de l'Estat»  
El 25 de gener de 2017 el Servei de Planificació (Direcció General d'Obres Públiques, Transport i Mobilitat) emet informe favorable sobre la proposta.  
Les dues estacions la connexió no motoritzada de les quals es pretén millorar, es localitzen fora de les zones d'afecció de la passarel·la. L'estació d'FGV està a uns 500 de la CN-332 cap al nord; i l'estació d'autobusos, en l'avinguda Diputació, a uns 900 m cap a l'est de la trobada d'aquesta via amb la CN-332.  
  
- Acústica  
En la proposta es modifica l'accés viari a la CN-332 junt amb un àmbit residencial pendent de desenvolupament, per la qual cosa hauran d'adoptar-se les mesures de protecció acústica necessàries per al compliment dels límits de qualitat establits en la legislació estatal i autonòmica sobre soroll.  
  
- Aspectes urbanístics  
El 10 d'octubre de 2016, el Servei Territorial d'Urbanisme, des del punt de vista de les seues competències, descriu l'actuació i informa que la proposta no pareix que tinga efecte significatiu sobre el medi ambient i que no s'aprecia que contravinga la normativa d'aplicació, si bé s'hauran de tindre en compte cert consideracions:  
  
- Presentar justificació de l'equilibri dotacional de la modificació conforme a l'art 63 LOTUP.  
- Atés que no es preveu en la MP cap instrument de gestió, als efectes de l'obtenció dels sòls afectats per la xarxa viària primària en la zona A, haurà de tindre en compte l'ajuntament el relatiu a les expropiacions regulades en el capítol IV (llibre II, títol I LOTUP).  
  
  
Valoració de la proposta  
La proposta comporta una millora en la connexió de vianants (mobilitat no motoritzada) entre dos àmbits urbans separats per la carretera nacional i afavoreix amb això la seguretat viària, promovent per tant la mobilitat sostenible entre l'estació del ferrocarril i l'estació d'autobusos i les mesures encaminades a la mitigació del canvi climàtic.  
  
Realitzada l'anàlisi tècnica de la documentació presentada i el seu objecte, vistos els informes sectorials emesos, revisada la cartografia existent en el Sistema d'Informació Territorial d'aquesta conselleria i a la vista dels criteris establits en l'annex VIII de la LOTUP, es considera que la proposta de modificació puntual D-7 del Pla general de Calp, no altera el model territorial i no suposa afecció sobre el consum de recursos, ni sobre el patrimoni natural.  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que l'esborrany de la modificació puntual D-7 del Pla general de Calp avaluat no influeix en altres plans o programes, no té incidència en el model territorial vigent en el municipi, no suposa afecció sobre elements del patrimoni natural i, tenint en compte les consultes realitzades, es pot concloure que es tracta d'un instrument que estableix l'ús, en l'àmbit municipal, d'una zona de reduïda extensió, de les previstes en l'article 46.3.b i el procediment d'avaluació ambiental simplificada és suficient per a determinar que la modificació proposada no presenta efectes significatius sobre el medi ambient.  
D'acord amb allò que s'ha exposat, es proposa emetre informe favorable en el procediment simplificat d'avaluació ambiental i territorial estratègica de la modificació puntual D-7 del Pla general de Calp, per no tindre efectes significatius sobre el medi ambient, i correspon continuar la tramitació d'acord amb la seua normativa sectorial, si bé hauran de complir-se les determinacions següents:  
- En relació amb el sòl residencial pendent de desenvolupament contigu a l'accés a la CN-332 modificat, s'incorporaran les mesures de protecció acústica que permeten complir els límits de qualitat establits en la legislació estatal i autonòmica sobre soroll.  
- S'incorporaran en la normativa urbanística les consideracions assenyalades en l'informe de desembre de 2016 en matèria de carreteres i se sol·licitarà a l'administració competent un informe previ a l'aprovació definitiva.  
- S'elaborarà el corresponent estudi d'integració paisatgística, atenent les consideracions de l'informe de 24 de gener de 2018, del Servei d'Infraestructura Verda i Paisatge, el qual haurà d'informar prèviament a l'aprovació definitiva, i s'hauran d'incorporar a la modificació les consideracions que s'hi puguen assenyalar.  
  
- Se sol·licitarà informe previ a l'aprovació definitiva a l'administració competent en matèria de patrimoni cultural.  
- Es justificaran les qüestions assenyalades en l'informe emés en matèria urbanística de 10 d'octubre de 2016.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'ha procedit a l'aprovació del corresponent instrument de planejament en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista del que antecedeix, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual D-7 del Pla general de Calp, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que es notifica perquè en prenguen coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 30 de gener de 2018.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Tràmit: avaluació ambiental del Pla especial per a l'obtenció de sòl dotacional públic i millora de les riberes del riu Sec.  
Promotor: Ajuntament de Castelló de la Plana.  
Autoritat substantiva: Comissió Territorial d'Urbanisme de Castelló.  
  
Localització: terme municipal de Castelló de la Plana.  
Expedient: 087 € 2016 € EAE.  
  
La Comissió d'Avaluació Ambiental, en sessió realitzada el 25 de gener de 2018, va adoptar l'acord següent:  
Vista la proposta de l'informe ambiental i territorial estratègic del Pla especial per a l'obtenció de sòl dotacional públic i millora de les riberes del riu Sec a Castelló de la Plana, en els termes següents:  
  
En data 7 de novembre de 2016 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental, sol·licitud d'inici de l'avaluació ambiental i territorial estratègica del Pla especial per a l'obtenció de sòl dotacional públic i millora de les riberes del riu Sec de Castelló de la Plana.  
  
  
A) Documentació presentada  
La sol·licitud d'inici, remesa pel Servei Territorial d'Urbanisme de Castelló, s'acompanya de document inicial estratègic amb els continguts de l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
El 15 de març de 2017 es rep una addenda a la documentació presentada inicialment, i el 30 de maig de 2017 un estudi hidràulic complementari. Finalment la documentació, en suport paper i digital, es compon de:  
- Document inicial estratègic considerant que resulta aplicable el procediment simplificat.  
- Avanç del Pla especial, compost d'Índex i 5 plans.  
- Estudi de paisatge.  
- Informe de la Confederació Hidrogràfica del Xúquer de 3 d'agost de 2016 referent a la construcció d'un pont sobre el riu Sec.  
- Addenda substitució dotacional públic educatiu per sanitari.  
- Estudi hidràulic del riu Sec entre el pont Universitat i la zona urbana.  
  
B) Planejament vigent  
Existia un Pla general que va ser declarat nul pel Tribunal Suprem. En aquests moments el règim urbanístic aplicable és l'establit per unes normes urbanístiques transitòries aprovades pel Consell el 27 de febrer de 2015.  
Des del punt de vista de la legislació urbanística és possible tramitar un Pla especial autònom, sense dependre d'un Pla general.  
  
C) Document inicial estratègic: descripció, objecte i justificació.  
  
El desenvolupament de la ciutat de Castelló fins a la dècada dels setanta es va produir cap a l'oest del nucli històric. Aquest creixement es va veure dificultat per la presència de la carretera nacional 340, la via fèrria i el riu Sec.  
Amb el pas del temps aquestes barreres han desaparegut per mitjà de la construcció de la variant, el soterrament de les vies o la canalització parcial del riu. Aquestes circumstàncies es van aprofitar per a construir a l'oest del riu la ciutat universitària Jaume I i el polígon d'habitatges Riu Sec.  
En aquest context cobra especial importància l'àmbit de regeneració urbana i desenvolupament de la zona coneguda per «Crémor« que se situa entre la carretera de Borriol al nord, el riu Sec a l'oest, el camí vell de l'Alcora al sud i la zona de la nova estació de ferrocarril i autobusos a l'est. El nou Pla general ara en redacció pretén configurar la zona com una connexió urbana d'alta qualitat entre el casc de la ciutat i la zona universitària en què cobra especial importància la presència del riu sec i les seues riberes.  
Quan es va construir el polígon d'habitatges Riu Sec ja es va realitzar una important millora de la ribera oest del riu i, a més, es va crear un parc.  
Amb el pas del temps el barri construït al costat de la zona universitària es troba fortament poblat, per això les reserves dotacionals previstes han resultat insuficients. Cal i crear un nou centre docent i el sòl vacant més pròxim és el que es troba en el Crémor. Com es troba a l'altre costat del riu és necessari millorar la connectivitat entre ambdós marges.  
A més en la parcel·la on s'ubica l'Escola d'Idiomes, c/ Ceramista Manolo Safont, hi ha un espai sobrant que no té capacitat per a albergar-hi un centre docent però que, no obstant això, sí que és capaç d'allotjar un centre de salut.  
Tot això comporta la necessitat d'establir una sèrie de reserves dotacionals en el sòl urbà, és a dir:  
- Creació de sòl per a centre escolar, i viari annex.  
- Millora de les riberes del riu, creant zones verdes i rutes de vianants/ciclistes. Baixada de la via pecuària al llit.  
- Construcció d'un pont en la prolongació carrer Jesús Martí.  
- Construcció de passarel·la de vianants a la meitat de la distància entre el pont anterior i del passeig de la Universitat.  
- Substituir un equipament públic educatiu per un sanitari. (Presentat en l'addenda).  
  
Les superfícies de la proposta es detallen a continuació i sumen un total de 63.197 m²  
  
Equipament docent 11.840 m²  
Zones verdes 24.531  
Viari + ponts 49.552  
Llit del riu. 18.766  
Centre de salut 2.458,17  
  
  
  
D) Document inicial estratègic: possibles efectes sobre el medi ambient.  
L'àmbit d'actuació és una zona urbana molt antropitzada. Un dels marges del riu ja es troba urbanitzat, mentre que en l'altre hi ha parcel·les abandonades, sense vegetació natural o agrícola.  
El llit es troba en part delimitat per murs de formigó i en part per talussos, però sense cap tipus de presència de vegetació natural.  
  
L'actuació integrarà el llit en la infraestructura verda creant una zona de passeig i millorant la permeabilitat entre ambdues riberes.  
En el PATRICOVA es grafia part de l'àmbit dotacional com inundable, però s'argumenta que les obres de canalització del llit han d'haver canviat aquesta condició.  
L'actuació planteja com a alternativa la intervenció en tot el llit, des de l'AP 7-fins al seu soterrament, amb una longitud de 3,5 km. Finalment es descarta i se cenyeixen a l'actuació estrictament necessària en aquest moment d'1,3 km de longitud.  
  
E) Consultes  
Per part de la Direcció General d'Avaluació Ambiental la documentació aportada s'ha sotmés a consulta les següents administracions afectades:  
  
Consulta Informe Administració pública consultada  
24/11/16 08/02/17 SubDG Ordenació del Territori i Paisatge. Servei d'Infraestructura Verda i Paisatge  
24/11/16  
06/06/17 03/04/17  
11/12/17 SubDG Ordenació del Territori i Paisatge. S. d'Ordenació del Territori (PATRICOVA)  
24/11/16 28/04/17 Subdirecció General del Medi Natural. (Vies pecuàries)  
24/11/16 17/01/17 Secretària Autonòmica d'Educació i Investigació. Servei d'Infraestructures.  
24/11/16 30/01/17 Confederació Hidrogràfica del Xúquer  
- 04/11/16 Servei Territorial d'Urbanisme.  
  
  
  
Nota: els informes rebuts es publicaran en la pàgina web www.agroambient.gva.es/eae junt amb el IATE.  
  
En la documentació presentada en l'addenda s'incorpora Resolució de 27 d'abril de 2015, de la Conselleria d'Hisenda i Administració Pública.  
  
F) Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a què es refereixen els articles 48.d i 51.1 de la LOTUP.  
- Paisatge. De conformitat amb el que estableix l'article 6 de la Llei 5/2014, LOTUP, el paisatge s'integrarà en totes les polítiques sectorials que hi incidisquen i, en concret, en la planificació territorial i urbanística, i actuarà com a criteri condicionant en la implantació d'usos, activitats i infraestructures, la gestió i conservació d'espais naturals i la conservació i valoració d'espais culturals.  
  
El Servei d'Infraestructura Verda i Paisatge informa que la proposta tindrà incidència sobre el caràcter del paisatge i serà necessària l'elaboració d'un estudi d'integració paisatgística.  
  
- Infraestructura verda. Tal com estableix la Directriu 39 i 79.2 de l'ETCV i l'article 4.4 de la LOTUP, la planificació territorial i urbanística haurà de definir la infraestructura verda amb caràcter previ a l'anàlisi i determinació de les necessitats de sòl per a futurs desenvolupaments.  
En la documentació presentada no es defineix aquesta.  
  
- Domini públic hidràulic. Segons l'article 26 de la LOTUP l'ordenació estructural diferenciarà el sòl rural de protecció especial atenent, entre altres aspectes, la normativa sectorial específica per raó de la matèria. Així, segons els articles 2 i 6 del text refós de la Llei d'aigües, pertanyen al domini públic hidràulic els llits de corrents naturals, siguen continus o discontinus. El domini públic hidràulic és inalienable, imprescriptible i inembargable.  
Aquests llits es troben protegits per una franja lateral de 5 metres d'amplària, que constitueix la zona de servitud, i per una faixa lateral de 100 metres d'amplària, que conforma la zona de policia.  
De conformitat amb l'article 9 de la LOTUP, la planificació territorial i urbanística ubicarà espais lliures d'edificació al costat del domini públic hidràulic i al llarg de tota la seua extensió, i preservarà i valorarà els paisatges de l'aigua i el seu patrimoni hidràulic i evitarà els nous desenvolupaments en les zones de risc d'inundació significatiu.  
  
El 5 d'agost de 2016 la Confederació Hidrogràfica del Xúquer emet un informe sobre la normativa d'aplicació i documentació a elaborar per a la construcció d'un pont sobre el riu.  
El 30 de gener de 2017 la Confederació emet un informe en què assenyala que l'actuació es troba dins de la zona de servitud on els usos estan restringits per la normativa sectorial.  
Igualment es preveuen actuacions en zones de flux preferent, perquè la Confederació puga emetre el seu informe en relació a l'aplicació del Reglament del domini públic hidràulic cal que es justifique la situació bàsica del sòl, distingint els que es troben en situació de sòl rural o en situació de sòl urbanitzat.  
  
Ha de tindre's en compte el Programa de mesures establit en el Pla de gestió del risc d'inundació de la CHX i ser coherent i compatible amb ell.  
- Risc d'inundació. (PATRICOVA). El nou Pla d'acció territorial sobre prevenció del risc d'inundació, va ser aprovat pel Decret 201/2015, de 29 d'octubre, i regula com procedir enfront d'aquest risc en el planejament urbanístic.  
El 3 d'abril de 2017 el Servei d'Ordenació del Territori emet un informe en què assenyala que la proposta es troba parcialment afectada per risc d'inundació i cal elaborar estudis justificatius. La documentació no justifica amb suficient detall la incidència del risc i per tant no es poden estudiar els seus efectes. És possible que es produïsquen desbordaments, a pesar que el llit es troba canalitzat, i pot resultar afectada la parcel·la escolar i les noves infraestructures (pont i passarel·la).  
  
Posteriorment l'Ajuntament va elaborar un estudi hidràulic en què esmena aquestes deficiències i va informar sobre aquest tant la Confederació com el Servei d'Ordenació del Territori. L'informe d'aquest últim, d'11 de desembre de 2017, és de caràcter favorable i es remet a l'informe de Confederació, si bé s'han d'adoptar dos condicionants que s'arrepleguen en les determinacions finals d'aquest informe.  
- Recursos hídrics. La Confederació assenyala que haurà de justificar-se la demanda, indicar l'origen del subministrament i l'acreditació dels drets a l'ús de l'aigua, tot això als efectes de poder emetre l'informe previst en l'article 25.4 del TR Llei d'aigües.  
- Aigües residuals. Ha de justificar-se l'existència d'infraestructures de tractament d'aigües residuals amb capacitat suficient per a tractar els efluents que es prevegen o la previsió de construcció de les noves infraestructures que siguen necessàries, tenint en compte a aquest efecte el Decret 197/2003, de 3 d'octubre, pel qual s'aprova el Pla director de sanejament i depuració de la Comunitat Valenciana.  
- Contaminació acústica. D'acord amb el que disposa l'article 25 de la Llei 7/2002, de protecció contra la contaminació acústica, en els instruments de planejament urbanístic haurà de preveure's la informació i les propostes contingudes en els plans acústics municipals o a falta d'això, en l'estudi acústic del seu àmbit.  
- Infraestructures educatives. En l'informe del Servei d'Infraestructures de 17 de gener de 2017 s'assenyala que les alternatives proposades són compatibles amb la seua legislació sectorial. No obstant això, s'assenyala que els emplaçaments definitius hauran de tindre en compte els nivells sonors màxims permesos, la qualitat de l'aire o les zones inundables. En fases posteriors de tramitació se'ls haurà de tornar a sol·licitar informe fi de verificar el compliment de la seua normativa sectorial.  
- Vies pecuàries. Per l'àmbit d'actuació consta en el visor cartogràfic de la Generalitat que discorre la via pecuària Vereda de l'Enramada amb una amplària de 8 metres.  
El Servei Territorial de Medi Ambient ha emés un informe els condicionants del qual es reflecteixen en les determinacions finals d'aquest informe.  
- Urbanisme. El 4 de novembre de 2016 el Servei Territorial d'Urbanisme de Castelló emet un informe en què assenyala que afecta l'ordenació estructural i que l'aprovació definitiva serà autonòmica. Des del punt de vista urbanístic no es consideren obstacles perquè es puga tramitar el pla.  
- Sanitat. En la Resolució del 27 d'abril de 2015 es va aprovar la desafecció com a servei educatiu de la parcel·la de 2.458,17 m² i es va adscriure a la Conselleria de Sanitat. Al seu torn, la Conselleria de Sanitat destinarà aquesta parcel·la a un consultori auxiliar de la zona 7 del departament de salut de Castelló.  
Consta en la dita resolució l'existència d'un ofici de 19 de febrer de 2015, de la Conselleria d'Educació, Cultura i Esport en què s'emet un informe favorable al canvi de la parcel·la a ús sanitari.  
  
Realitzada l'anàlisi tècnica de la documentació presentada i consultada la cartografia temàtica de la conselleria, s'observa que les modificacions proposades, no presenten afeccions significatives sobre el medi ambient. Les afeccions existents relatives al risc d'inundació, paisatge, soroll, vies pecuàries o consum de recursos són esmenables i completa la proposta amb informació addicional, per la qual cosa bastaria realitzar el procediment simplificat d'avaluació.  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
H) Proposta d'acord  
Segons estableix l'article 51 de la LOTUP, d'acord amb els criteris de l'annex VIII d'aquesta llei, el Pla especial avaluat no influeux en altres plans o programes; no té incidència en el model territorial vigent en el municipi i l'increment en el consum de recursos és justificable; consultades respecte d'això les administracions afectades, es pot concloure que el procediment d'avaluació simplificada és suficient per a determinar que la modificació de Pla no presenta efectes significatius sobre el medi ambient.  
D'acord amb allò que s'ha exposat, es resol emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla especial per a l'obtenció de sòl dotacional públic i millora de les riberes del riu Sec a Castelló de la Plana, ja que d'acord amb els criteris de l'annex VIII de la LOTUP, sempre que es complisquen els condicionants descrits a continuació, prèviament a la seua aprovació definitiva, es considera que no tindrà efectes significatius sobre el medi ambient i correspon continuar la seua tramitació d'acord amb la seua normativa sectorial:  
  
1) L'Ajuntament haurà d'establir condicions d'adequació de la urbanització i de l'edificació (especialment l'ús escolar) enfront del risc d'inundació, segons el que estableix l'article 20 del PATRICOVA.  
  
S'haurà de tindre en compte que les condicions constructives dels elements de pas sobre el riu no han d'incidir en la capacitat de drenatge de la canalització existent.  
2) En relació amb la via pecuària, s'ha de mantindre la continuïtat de la Vereda de l'Enramada, per la qual cosa quan es restaure el marge dret del llit s'ha de deixar habilitada per al trànsit de persones una banda de 8 metres entre l'eixida del riu (punt A de la imatge adjunta) i l'ermita de Sant Joanet del Riu.  
  
  
  
  
  
  
  
  
  
3) Caldrà comptar amb l'informe favorable de la Confederació Hidrogràfica del Xúquer previst en l'art 25.4 de la Llei d'aigües, per a això s'hauran d'incloure en la documentació del Pla les dades especificades en l'apartat 3 del seu informe de 30 de gener de 2017, així com aclarir la incidència en el domini públic hidràulic.  
  
4) Caldrà elaborar un estudi d'integració paisatgística, atenent les indicacions realitzades en l'informe de 8 de febrer de 2017, del Servei d'Infraestructura Verda i Paisatge, i sol·licitar nou informe al dit servei.  
  
5) En l'elaboració del Pla s'haurà de tindre en consideració el Decret 104/2014, de 4 de juliol, del Consell, i sol·licitar informe del Servei d'Infraestructures de la Conselleria d'Educació, Investigació, Cultura i Esports.  
Respecte d'això, haurà de justificar-se que els nivells de soroll són concordes amb els establits en l'annex II de la Llei 7/2002 de protecció contra la contaminació acústica, i recordar que els nivells són més exigents per a les reserves dotacionals educatives que per als usos residencials.  
6) S'haurà d'incloure en el document la justificació del tractament de les aigües residuals i pluvials, tenint en compte respecte a aquestes últimes que no han d'incrementar el risc d'inundació.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'ha procedit a l'aprovació del corresponent instrument de planejament en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista del que antecedeix, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla especial per a l'obtenció de sòl dotacional públic i millora de les riberes del riu Sec a Castelló de la Plana, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que es notifica perquè en prenguen coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 30 de gener de 2018.- El secretari de la Comissió d'Avaluació Ambiental: José del Valle Arocas.»  
  
València, 14 de febrer de 2018.- El director general de Medi Natural i d'Avaluació Ambiental: Antoni Marzo i Pastor.